
Pisarovina - Dvoranci - Bukovčak - Dubranec - Lukinić Brdo 

• Smeđa ruta Donja Kupčina- Pisarovina- Dvoranci- Skenderi- Gradec 
Pokupski 

• Zelena ruta Kravarsko - Ključić Brdo - Kozjača - Strezojevo - Donji 
Hruševec 

• Crvena ruta Pokupsko- Gladovec Pokupski- Strezojevo- Hotnja- 
Pokupsko 

Rutu započnite u 1 Pisarovini na parkiralištu u neposrednoj blizini benzinske stanice. Pisarovina je dobra 
polazna točka zbog lakog cestovnog pristupa, nekoliko trgovina i ugostiteljskih objekata. Vožnju započnite u 
smjeru juga po nešto prometnijoj cesti Pisarovina - Jamnička Kiselica. 

Obratite pozornost na sigurnost u prometu. 

Na 1.3 km od Pisarovine na raskrižju s raspelom 2 skrenite lijevo za Dvorance. Odmah nakon skretanja na 
manje prometnu cestu doživjeti ćete prve prizore ljepote seoskih pejzaža koji će biti učestaliji u nastavku 
rute. 

Na 3.9 km od početka rute u idiličnom mjestu Dvoranci, dolazite do drvene kapele Presvetog Trojstva. 
Nakratko stanite, popnite se na malu uzvisinu u dvorištu kapele, i uživajte u lijepom vidiku na polja, livade i 
župnu crkvu Sv. Martina u Jamnici Pisarovinskoj. Na Y raskrižju pokraj kapele nastavite vožnju lijevo u 
smjeru Čačkovića. Na 5. km vozite se kroz gustu šumu nalik tunelu od krošanja stabala. Po izlasku iz šume 
na 6.1 km nailazite na T raskrižje s raspelom 3 na kojem skrenite lijevo, prolazite kroz Čačkoviće, a potom 
se lagano spuštate prema potoku Mala Lučelnica. Prelaskom potoka počinje lagani uspon prema 
Škrinjarićima. U Škrinjarićima prolazite Y raskrižje s novom kapelom-pokloncem i nastavljate dalje lijevom 
stranom raskrižja. Na 9.8 km kod Vugrinića dolazite na dva Y raskrižja jedno za drugim 4. 

Kapela Svetog Duha u LucelniciNa prvom je betonsko raspelo podignuto na visokom postamentu u kojem 
je niša sa skulpturom Isusa iz 1932. g. Ovdje nastavite ravno, a na drugom raskrižju 50 m dalje skrenite 
lijevo s asfaltirane ceste u šumu na makadamski put. 

Dalje vožnju nastavljate širokim makadamskim putem kroz Lučelničku šumu. Po izlasku iz šume na 12.7 
km je Y raskrižje s raspelom gdje nastavljate ravno asfaltiranom cestom. Ubrzo dolazite na T raskrižje s 
glavnom cestom iz Pisarovine, stoga budite oprezni pri uključivanju u promet i skretanju desno po cesti u 
smjeru Lučelnice. Počinje lagani spust. Na 13.7 km je T raskrižje 5 na kojem skrenite lijevo za Salajec i 
Havidić Selo. Prilagodite brzinu skretanju te zavojitoj nizbrdici u nastavku rute. Na istom raskrižju je 
moguće nastaviti po skretanju s rute A , koje će vas za oko 5 km vožnje glavnom cestom s par nizbrdica i 
jednim jačim usponom, dovesti do drvene kapele Svetog Duha u Lučelnici. 








Vozeći se prema kapeli glavnom cestom proći ćete uz caffe bar “Sunčev zračak” u kojem možete pitati za 
ključ od kapele. Ukoliko rutu nastavite dalje kružnom trasom biciklističke rute, pred vama se otvaraju idilični 
vidici na dobro očuvane zaselke i vijugave cestice. Ima i nekoliko jačih uspona i nizbrdica, dok na 15.7 km 
rute započinje makadam. Vožnju nastavite kroz šumu do Havidić Sela gdje prestaje makadam i ponovo 
nakratko izlazite na asfalt. 

Kapela Sv. Katarine u Dubrancu prijeđite preko mostića i dolazite do Y raskrižja asfaltirane ceste i 
makadamskog puta na kojem skrenite desno. Lijevo od vas nastavlja Havidička cesta. Vožnja makadamom 
vodi vas kroz polja i livade, ovisno o godišnjem dobu, prepune raznobojnog cvijeća, a nakon 300 m izaći 
ćete na T raskrižje na kojem skrenite lijevo uzbrdo prema Gornjem Bukovčaku. Nakon G. Bukovčaka 
dolazite na još jedno T raskrižje na kojem nastavljate desno, pa Y raskrižje na kojem skrenite lijevo (desno 
biste se glavnom cestom vratili u Vukomerić i Lučelnicu). 

Na 20.3 km od početka rute dolazite na Y raskrižje 6 sa spomenikom NOB-u. Na raskrižju skrenite lijevo da 
biste nastavili trasom rute. Na ovom mjestu desno možete po skretanju s rute B otići za oko 2,5 km do 
Dubranca i župne crkve Majke Božje Snježne. Šume u neposrednoj okolici prepune su bijelog bagrema, 
sve je u cvatu u svibnju i lipnju, a zrak pun karakterističnog, ugodnog mirisa. Ubrzo, oko 100 m nakon 
raskrižja kod točke 6 je Y raskrižje na kojem nastavite desno, pratite putokaze za vikend naselja Dubranec i 
Lučelnica. 

U neposrednoj blizini raskrižja s lijeve strane, u šumarku na brijegu, nalazi se lijepa kapela Sv. Katarine 
karakterističnog izgleda poput mauzoleja. Plato kraj kapele s nekoliko klupica odlično je mjesto za kraći 
odmor jer pruža ugodnu hladovinu. Ruta ubrzo nastavlja makadamom kroz vikend naselja po hrptu 
brežuljka s kojeg se desno lijepo vidi Dubranec i župna crkva. 

Pogled s rute u okolici Cakaneca na 22.7 km dolazite na Y raskrižje na kojem kružna biciklistička ruta 
nastavlja lijevo odnosno ravno, dok je desno makadamski odvojak skretanje s rute C do Gustelnice i 
drvene kapele Sv. Antuna Padovanskog, koju svakako posjetite (na skretanju s rute držite lijevu stranu na 
svim raskrižjima u šumi). Ako nastavite kružnom rutom na 25.4 km s desne strane makadama nailazite na 
putokaz “Izvor života”, izvor pitke vode desno u šumi samo 20 m od makadamske ceste. Na izvoru možete 
nadopuniti svoje zalihe vode i dalje nastaviti makadamom prema jugu. 

Makadam cijelo vrijeme prolazi šumom koja pruža hladovinu tijekom sunčanih, a vrućih dana. Na 26.3 km 
od početka rute dolazite na Y raskrižje u šumi 7 , ovdje nastavite desno lagano nizbrdo po makadamu. 
Lijevo se odvaja cesta za naselje Čakanec. 

Dalje samo pratite široki makadamski put i ubrzo ćete izaći u Cvetković Brdo kraj drvene kapele Sv. Roka. 

U Cvetković Brdu na Y raskrižju s raspelom 8 skrenite desno na asfalt i nastavite lagano nizbrdo. Pratite 
asfalt, prijeđite preko mosta, a 150 m od mosta skrenite lijevo na makadamsku cestu 9 . 

Desno uzbrdo asfalt vodi u Lendariće i Jerebiće. Vožnja makadamom je vrlo ugodna i opuštajuća zbog 
divnog krajolika kojim prolazite. Može biti malo više lokvi vode nakon kiše, ali prohodno je. Vozite se 
makadamom u dužini od 600 m, a potom izlazite na raskrižje s asfaltiranom cestom na kojem skenite lijevo 
i nastavite prema Lukinić Brdu. Prelazite most preko potoka Kravarščica. S desne strane ceste je ribnjak. 
Počinje uspon prema Lukinić Brdu. 

Povratak u Pisarovinu. Blizina Dvoranca u Lukinić Brdu je lijepa drvena kapela Sv. Ivana Krstitelja okružena 
grobljem. Nakon kapele počinje konstantna nizbrdica sve do Skender Brda, kao nagrada za brdoviti dio 
rute koji ste dosada odvozili. Na 36.5 km od početka rute dolazite na T raskrižje s prometnijom cestom 
Pokupsko - Pisarovina 10, ovdje skrenite desno prema Skender Brdu. Prolazite Skender Brdo, Dabiće i 



most preko Kravarščice. Oko 300 m nakon mosta s glavne ceste skrenite desno 11, lagano uzbrdo prema 
Skenderima. Skretanje s rute D produžiti će vam vožnju za oko 11 km u jednom smjeru, ali ćete tako moći 
posjetiti još dvije drvene ljepotice, najstariju drvenu kapelu Sv. Jurja u Lijevim Štefankima (potrebno 
skrenuti desno na makadam prije izlazne ploče iz naselja) i drvenu kapelu Sv. Petra i Pavla u Cerju 
Pokupskom (uz cestu). Skretanje s rute D preporučamo samo onima bolje kondicije, jer potrebno se i vratiti 
tih 11 km nazad na kružnu rutu, a ima dosta uspona i nizbrdica po glavnoj cesti. Kroz Skendere nastavite 
prema točki 3 . 

Ubrzo je spajanje s dijelom rute kojim ste već prošli na početku. Povratak i vožnja u suprotnom smjeru do 
Pisarovine je vrlo upečatljiva, pogotovo pred kraj dana kada se vozite u smjeru zapada i zalaska sunca nad 
Plešivicom i Žumberačkom gorom. 

Desno u daljini je toranj crkve Sv. Martina u Jamnici Pisarovinskoj. Sunce na zalasku obasjava livade i polja 
što stvara poseban ugođaj. Na 46. km dolazite do raskrižja s prometnijom cestom 2 stoga se opreznije 
uključite u promet skretanjem desno na glavnu cestu. Ubrzo dolazite u Pisarovinu gdje ova idilična i 
povijesno i tradicijski obojena biciklistička ruta završava. Nagradite se pićem, te prije povratka kući odvrtite 
film u vašim mislima još jednom. 

Tehnički opis rute 

1. Početak rute na parkiralištu u središtu općine Pisarovina pored benzinske stanice. 

2. Na T raskrižju s raspelom s glavne ceste za Jamničku Kiselicu skrenite lijevo u smjeru Dvoranci. 

3. Na T raskrižju s raspelom skrenite lijevo u smjeru Čačkovića i Škrinjarića. 

4. Nedaleko Vugrinića su dva Y raskrižja jedno za drugim. Na prvom je s desne strane ceste raspelo 
kraj kojeg nastavite ravno, a na drugom 50 m dalje skrenite lijevo u šumu na makadamski put. 

5. Na T raskrižju s glavne ceste skrenite lijevo za zaselak Mikša i Salajec, te Bukovčak. Prilagodite 
brzinu strmoj nizbrdici i zavojitoj cesti na koju ste skrenuli. Preporučamo radi lijepih pejzaža! 

6. Na Y raskrižju sa spomenikom NOB-i skrenite lijevo. Ubrzo (oko 100 m) od Y raskrižja je sljedeće 
raskrižje na kojem nastavite desno, pratite putokaze za vikend naselja Dubranec i Lučelnica. 

Prolazite uz interesantnu kapelu Sv. Katarine lijevo na brežuljku u šumi (klupice za odmor). 

7. Na Y raskrižju u šumi dalje nastavite desno makadamskom cestom lagano nizbrdo prema Cvetković 
Brdu. Lijevo se odvaja cesta za Čakanec. 

8. Na Y raskrižju s raspelom, odmah nakon drvene kapele Sv. Roka, skrenite desno na asfalt i nastavite 
lagano nizbrdo cestom. 

9. Na Y raskrižju skrenite lijevo na makadamsku cestu. Desno uzbrdo nastavlja asfalt u Lendariće i 
Jerebiće. 

10. Na T raskrižju skrenite desno. Oprez zbog izlaska na prometniju cestu Pokupsko - Pisarovina. 

11. Na T raskrižju 300 m nakon prelaska mosta preko potoka Kravarščica skrenite desno lagano uzbrdo 
prema Skenderima i Dvorancima. 

Kulturno-povijesne, etnološke i prirodne vrijednosti 

• Drvena kapela Presvetog Trojstva, Dvoranci - sagrađena u 18. st., sačuvan inventar iz vremena 
gradnje: glavni oltar Presvetog Trojstva i dva bočna oltara lijevi Sv. Rok i desni Sv. Florijan. Ključ od 
kapele, uz najavu - Barica i Tomo Kušević, Dvoranci 68, tel. 01 6291 299. 

• Drvena kapela Svetog Duha, Lučelnica - spominje se 1668. g., srušena je i podignuta nova 1704. g. 
U 19. st. građena je nova kapela na mjestu stare. Današnja kapela potječe iz 1935. g. Sačuvan je 
oltar manjih dimenzija pučkog baroknog stila iz 1749. g. s dva kipa i slikom Krunidbe B. D. Marije. 


Križni put, djelo domaćeg autora Mate Mihinice iz Obrezine, krasi zidove kapele. Ključ od kapele - 
caffe bar “Sunčev zračak”, Lučelnica 39, tel. 01 6277 541. 

Crkva Majke Božje Snježne, Dubranec- nekadašnja istoimena kapela podignuta je 1650. g. i u njoj 
se služilo bogoslužje u zimskom razdoblju, kada je pristup nekadašnjoj župnoj crkvi Sv. Katarine na 
brijegu izvan naselja bio otežan, a od 1714. g. kapela Majke Božje Snježne postaje župna crkva. 
1881. g. obnavljana je pod vodstvom dr. Hermanna Bollea i dr. Izidora Kršnjavoga. Izuzetan je 
interijer crkve. Oltare je po nacrtima dr. Bollea napravio I. VVagmeister, oslikani prozori naručeni su u 
Beču, slikarije u crkvi djelo su majstora Clausena iz Austrije, a pročelje s kipom raspetog Spasitelja 
do kojeg stoje Marija i Ivan isklesao je profesor Morak. Crkva ima atraktivne drvene božične jaslice iz 
1989. g. autora Mate Mihinice s oko tridesetak figura visine do 40 cm. Ključ od crkve - Župni ured 
Dubranec, Dubranec 3, tel. 01 6267 407, župnik Ivan Lovrić, obavezno uz prethodnu najavu. 

Kapela Sv. Katarine, Dubranec - župa Dubranec spominje se 1334. g. sa župnom crkvom Sv. 
Katarine. Od 1714. g. ona postaje bivša župna crkva. Porušena je 1820 g. i u vizitaciji od 1824. g. ta 
se crkva više ne spominje. Nova kapela na brijegu u šumi je karakterističnog izgleda poput 
mauzoleja. Ključ od kapele - Župni ured Dubranec, Dubranec 3, tel. 01 6267 407, župnik Ivan Lovrić, 
obavezno uz prethodnu najavu. 

Drvena kapela Sv. Antuna Padovanskog, Gustelnica - sadašnja je kapela, na mjestu prve kapele iz 
druge polovine 17. st., sagrađena 1888. g., a posvećena je 1889. g. Svojim izgledom i specifičnim 
načinom gradnje “na žale” razlikuje se od domaćeg tradicionalnog načina gradnje. Unutrašnje stijene 
obložene su daskama višebojno oslikanim ornamentikom geometrijskih i stiliziranih vegetabilnih 
motiva koji podsjećaju na motive s narodne nošnje. Nacrt kapele izradio je dr. Hermann Bolle, a 
gradila ju je družina različitih majstora iz Štajerske, Mađarske, Njemačke i Hrvatske. Ključ od kapele 
-Župni ured Dubranec, Dubranec 3, tel. 01 6267 407, župnik Ivan Lovrić, obavezno uz prethodnu 
najavu. 

Drvena kapela Sv. Roka, Cvetković Brdo - sadašnja je kapela, na mjestu stare iz druge polovine 17. 
st., sagrađena 1867. g., a posvećena 1888. g. Raskošno je obložena daščicama. Planjke (debele 
daske) su spajane na način tzv. njemačkog ugla, a prozori se zatvaraju na starinski način drvenim 
pločama izvana. Glavni oltar je posvećen svecu zaštitniku Sv. Roku, a pokrajnji desni oltar posvećen 
je Sv. Vidu. Izradio ga je u drvetu Josip Markuz samouki kipar iz Roženice, nastavljač tradicije 
turopoljskih majstora drvorezbara. Ključ od kapele - Župni ured Dubranec, Dubranec 3, tel. 01 6267 
407, župnik Ivan Lovrić, obavezno uz prethodnu najavu. 

Drvena kapela Sv. Ivana Krstitelja, Lukinić Brdo - prva drvena kapela sagrađena je vjerojatno prema 
natpisu na zvonu još u drugoj polovini 17 st. Današnja kapela je iz 1908. g., a posvećena je 1909. g. 
Kapelu je podigla tesarska družba Marka i Jure Jankovića iz Čičke Poljane, dok je glavni oltar djelo 
domaćeg majstora Pospišila iz Buševca. Ključ od kapele - Župni ured Dubranec, Dubranec 3, tel. 01 
6267 407, župnik Ivan Lovrić, obavezno uz prethodnu najavu. 

Drvena kapela Sv. Jurja, Lijevi Štefanki - jedna je od najstarijih i najvrednijih drvenih kapela, 
podignuta je 1677. g. na mjestu prijašnje kapele, a 1704. g. prenesena je na današnje mjesto. Po 
konstrukciji i po elementima se potpuno približava rustičnom tipu drvenih kapela. Posebnost je i 
kovani željezni pijetao na vrhu stožastog tornjića. Interijer ima barokni sklad boja. Dominantan je 
ornamentikom i biljnim ukrasom bogato urešen oltar iz 1725. g. sa slikom Sv. Jurja i likom Majke 
Božje u medaljonu. Ključ od kapele uz najavu: Dragica Karaš, Lijevi Štefanki 92, tel. 01 6264 518 
Drvena kapela Sv. Petra i Pavla, Cerje Pokupsko- najsličnija je kapeli u Lukinić Brdu, iako je znatno 
manja. Podigli su je 1932. g. majstori tesari Orečići iz Lijevih Štefanka. Ornamentika je ista kao i ona 
na drvenim, obiteljskim kućama u Pokupskom koje su također gradili. U kapeli je skroman oltar iz 17. 
st. koji ukazuje na starije porijeklo kapele. Ključ od kapele uz najavu: Zdravko i Ana Sučec, Cerje 
Pokupsko 29, tel. 01 6266 150 



• Kapela-poklonac Selsko Brdo - u zaselku Skenderi, sagrađena u 19. st., u unutrašnjosti noviji kip 
Trpećeg Isusa. 

• Zavičajni muzej Donja Kupčina, Pisarovina, informacije: Etnografski muzej Zagreb, tel. 01 4826 220, 
gđica. Željka Petrović, kustos, www.etno a rafski-muze j .hr (vidi smeđu rutu). 

Servisne informacije 

• Općina Pisarovina, tel. 01 6291 616, 6291 197. 

• Ambulanta Pisarovina, Karlovačka cesta bb, tel. 01 6291 028, radno vrijeme: 7-20 h, 

• Hitna pomoć Jastrebarsko: tel. 01 6281 504. 

• Benzinska stanica INA, Vladimira Nazora bb, 01 6291-836 radni dan 06:30-20:30 h, ned. i praznikom 
ne radi. 

• Benzinska stanica Matas Kornere, Donja Kupčina 277, tel. 01 6292 220, radni dan i sub. 7-20 h, ned. 
8-12 h. 

• Pošta, Trg Stjepana Radića 11, tel. 01 6291 018 (radnim danom 7-14 h). 

• Bankomat: Kreditna banka Zagreb, Trg Stjepana Radića 13 i Zagrebačka banka, Trg Stjepana 
Radića 4. Vulkanizer Busak, Zagrebačka 12 a, tel. 01 6291 002, radni dan 8-18 h, sub. 8-14 h. 

• Samoposluga Konzum, Trg Stjepana Radića 23, tel. 01 6291 166, radni dan i sub. 7-21 h, ned. 8-13 

h. 

• Kavana i pizzeria Jamnici, Trg S. Radića 12, tel. 01 6291 014, svaki dan 7:30-23 h. 

• Restoran JO-LAME, Pisarovina bb, tel. 01 6291 676, uz cestu prema Jamničkoj Kiselici - svaki dan 
6:30-23 h. 

• Caffe bar Sunčev zračak, Lučelnica 39, tel. 01 6277 541. 

• Caffe bar Pavlin, D. Kupčina 200, tel. 01 6287 606, svaki dan 7 - 23 h. 

• Seljački turizam Šimanović (izvan karte smjer Klinča Sela, smještaj i restoran), Ulica Karla Vodopića 
7, Donja Zdenčina, tel. 01 6289 096, mob. 091 513 1748. 

Donja Kupčina- Pisarovina- Dvoranci- Skenderi- Gradec Pokupski 
Preuzmite kartu 


Ova kratka ali slatka ruta provesti će vas kroz dio područja općine Pisarovina. Valoviti brežuljci ovog kraja i 
lijepi pejzaži su kao stvoreni za lagano rekreativno okretanje pedala. 

Ruta započinje u Donjoj Kupčini 1 ispred crkve Sv. Marije Magdalene ili ispred Zavičajnog muzeja. Krenite 
glavnom, nešto prometnijom cestom u smjeru Pisarovine, preporuka je opreznije voziti. Cesta prolazi 
dijelom kroz sela i zaselke, a potom između nasipa pisarovinskih ribnjaka. Nakon 7.3 km uz laganiji uspon 
ulazite u Pisarovinu. U središtu na Y raskrižju 2 s kapelom-pokloncem skrenite desno, zatim uz zgradu 
DVD-a prema Jamnici Pisarovinskoj. 

Ruta se lagano uspinje dok se približavate Jamnici Pisarovinskoj, a u daljini vidite župnu crkvu Sv. Martina 
koja dominira okolicom. Na 9.7 km od početka rute dolazite do platoa kraj crkve. Preporuka je stati radi 
lijepe crkve ali i vidikovca na čitav kraj, posebno iz dvorišta iza crkve. Ako je pogledate sa groblja, crkva 
izgleda snažno baš kao utvrđen, srednjevjekovni dvorac. Nastavite cestom prema Lučelnici. Na 10.5 km od 
početka rute Y je raskrižje 3 na kojem skrenite desno na široki makadam. Raskrižje je odmah nakon 
desnog zavoja zato treba biti pažljiv da se ne previdi skretanje s ceste. Ruta dalje nastavlja širokim, dobro 
održavanim makadamom kroz šumu. Vožnja kroz šumu jako je ugodna, posebno za vrućih ljetnih dana. 

Cesta iz DvoranacaNakon 12.2 km od početka rute nailazite na Y raskrižje makadamskih cesta na kojem 
držite lijevu stranu i nastavljate prema Tomićima. Desno makadam nastavlja za Radeniće. Na T raskrižju 
13.2 km od početka rute 4 završava makadam, skrenite desno na asfalt, ulazite u zaselak Tomići. Dalje 
kroz Špišiće do raskrižja 5 15 km od početka rute, ovdje skrenite lijevo prema Dvorancima. Ruta prolazi 
hrptom brijega s predivnim pogledima na polja i livade koje vas okužuju. S lijeve strane u daljini vidi se 
toranj crkve Sv. Martina koju ste već posjetili. 

U Dvorancima je i drvena kapela Presvetog Trojstva (vidi plavu rutu). Na 17. km nailazite na T raskrižje 6 , 
ravno cesta nastavlja u zaselak Dubravci, dok ruta skreće desno prema Skenderima. Prolazite gustom 
šumom koja asocira na “zeleni tunel”. Po izlasku iz šume nastavite prema Skenderima. Na Y raskrižju 7 , 

19 km od početka rute u Skenderima skrenite desno na makadam i dalje nastavite nizbrdo prema Gradecu 
Pokupskom. Prolazite pitoresknom ravnicom, obrađenim poljima. Lijevo u daljini vidi se crkva u Lasinji. 
Uskoro ulazite u Špičke gdje prestaje makadam i počinje asfalt. Nakon 22 km od početka rute dolazite u 
središte Gradeca Pokupskog na Y raskrižje gdje skrenite lijevo. U samom središtu naselja je drvena kapela 
Sv. Leonarda i zgrada DVD-a. Po izlasku iz Gradeca Pokupskog dolazite na T raskrižje 8 s prometnijom 
cestom Lijevo Sredičko - Jamnička Kiselica. Skrenite desno i nastavite oprezniju vožnju nešto prometijom 
cestom uz rijeku Kupu. 

Drvena kapela Sv. Leonarda kod mosta na Kupi 9 u Jamničkoj Kiselici na 23. km od početka rute oprezno 
prijeđite cestu koja dolazi s mosta iz Lasinje prema Pisarovini i spustite se desno uz most na makadamsku 
cestu uz rijeku Kupu prema Donjoj Kupčini. Slijedećih 5 km ruta nastavlja dobrim makadamom. Lijevo 
obratite pozornost na manje pjeskovite plažice. U Japarskom Selu nastavite po asfaltu lijevo do crkve Sv. 
Marije Magdalene u Donjoj Kupčini gdje ova lijepa, rekreativna ruta završava. 




Tehnički opis rute 


1. Početak rute u središtu Donje Kupčine na cesti Pisarovina - Karlovac. Oprez na prometnijoj cesti do 
Pisarovine. 

2. Y raskrižje u središtu Pisarovine, kod kapele-poklonca skrenite desno u smjeru Jamnice 
Pisarovinske. 

3. Y raskrižje, s glavne ceste skrenite desno na makadam. Raskrižje se nalazi u desnom zavoju te se 
teže uočava, stoga obratite posebnu pozornost. 

4. T raskrižje s makadama skrenite desno na asfalt kroz Tomiće i Špišiće. 

5. Y raskrižje u Dvorancima. Skrenite lijevo. Uz cestu je drvena kapela Presvetog Trojstva. 

6. T raskrižje skrenite desno i nastavite asfaltom kroz šumu prema Skenderima. 

7. T raskrižje u Skenderima. Skrenite desno na makadam u smjeru Gradeca Pokupskog. 

8. Oprez! Izlazak na prometniju cestu. T raskrižje u Gradecu Pokupskom skrenite desno. 

9. Oprez! Morate prijeći prometnu cestu koja dolazi s mosta na Kupi iz Lasinje za Pisarovinu. Prijeđite 
cestu i spustite se lijevo uz most na makadamsku cestu uzvodno uz Kupu u smjeru Donje Kupčine. 

Kulturno-povijesne, etnološke i prirodne vrijednosti 

• Zavičajni muzej Donja Kupčina - u etno parku su sakupljeni i izloženi etnološki spomenici: kuće, 
dijelovi dvorišta, bunari, tradicijski predmeti i alati. Drvene pokupske kuće su opremljene tradicijskim 
inventarom i ruhom, koje svjedoči o načinu seoskog života ovog kraja. Informacije: Etnografski muzej 
Zagreb, tel. 01 4826 220 (vidi plavu rutu). 

• Crkva Sv. Marije Magdalene, Donja Kupčina - župu je ovdje osnovao 1560. g. zagrebački biskup 
Juraj Drašković. Nekada drvena crkva, kao i većina crkava ovog kraja, zidana je 1672. g. Srušena je 
sagrađena nova crkva 1749. g. pod patronatom velikaša Erdodya iz Jastrebarskog. Crkva je stradala 
u Domovinskom ratu krajem 20. st., te je u cjelosti obnavljana. Proštenje 22. srpanj, sv. mise: ned. u 
10 h. 

• Kapela-poklonac Blažene Djevice Marije u središtu Pisarovine - sagrađena krajem 19. st. 

• Crkva Sv. Martina, Jamnica Pisarovinska - i svojim položajem na vrhu brijega (vidikovac) i svojom 
građevinskom konstrukcijom, uz drvene kapele, sakralni je biser ovog kraja. Patronicij ove crkve, Sv. 
Martin, govori o tome da su je podigli templari, francuski križarski red koji prenosi svog zaštitnika u 
krajeve kojima prolazi. Gotička konstrukcija potječe iz 13. st. Oko 1642. g. crkva je ruševna, a nova 
barokna građevina gradi se 1740. do 1749. g. Glavni oltar iz 1740. g. pripada djelima iz radionice 
biskupa Branjuga, a bočni oltari u kapelama i propovjedaonica su iz 1759. g. Dva bočna oltara su iz 
19. st. U crkvi je i drveno pjevalište s Heferovim orguljama s kraja 19. st. Župni ured Jamnica 
Pisarovinska, župnik Grgić, tel. 01 6291 024, mob. 098 708 193, proštenje 11. studeni, sv. mise: ned. 
u 11 h. 

• Kapela Sv. Vida, Podgorje Pisarovinsko - na brijegu obraslom šumom izvan naselja kamena je 
kapela sagrađena u 18./19. st. Bočno na pročelju je niša sa oslikanim prikazim Srca Isusovog i Srca 
Marijinog, djelomično su sačuvani medaljoni s prikazima Evanđelista. Bočni rokoko oltari Sv. 

Stjepana i Sv. Antuna su u obnovi, a dio glavnog oltara iz 1726. g. djelomično je sačuvan. Župni ured 
Jamnica Pisarovinska. 

• Drvena kapela Presvetog Trojstva, Dvoranci. Vidi plavu rutu. 

• Drvena kapela Sv. Leonarda, Gradec Pokupski - sagrađena je 1938. g. na mjestu starije kapele. 
Sačuvan je glavni oltar pučkog historicističkog stila. Ključ od kapele uz najavu: Katica Tor, Špički 43, 
tel. 01 6278 041. 


Servisne informacije 


• Općina Pisarovina, tel. 01 6291 616, 6291 197. 

• Ambulanta Pisarovina, Karlovačka cesta bb, tel. 01 6291 028, radno vrijeme: 7-20 h, 

• Hitna pomoć Jastrebarsko: tel. 01 6281 504. 

• Benzinska stanica INA, Vladimira Nazora bb, 01 6291-836 radni dan 06:30-20:30 h, ned. i praznikom 
ne radi. 

• Benzinska stanica Matas Kornere, Donja Kupčina 277, tel. 01 6292 220, radni dan i sub. 7-20 h, ned. 
8-12 h. 

• Pošta, Trg Stjepana Radića 11, tel. 01 6291 018 (radnim danom 7-14 h). 

• Bankomat: Kreditna banka Zagreb, Trg Stjepana Radića 13 i Zagrebačka banka, Trg Stjepana 
Radića 4. Vulkanizer Busak, Zagrebačka 12 a, tel. 01 6291 002, radni dan 8-18 h, sub. 8-14 h. 

• Samoposluga Konzum, Trg Stjepana Radića 23, tel. 01 6291 166, radni dan i sub. 7-21 h, ned. 8-13 
h. 

• Kavana i pizzeria Jamnici, Trg S. Radića 12, tel. 01 6291 014, svaki dan 7:30-23 h. 

• Restoran JO-LAME, Pisarovina bb, tel. 01 6291 676, uz cestu prema Jamničkoj Kiselici - svaki dan 
6:30-23 h. 

• Caffe bar Sunčev zračak, Lučelnica 39, tel. 01 6277 541. 

• Caffe bar Pavlin, D. Kupčina 200, tel. 01 6287 606, svaki dan 7 - 23 h. 

• Seljački turizam Šimanović (izvan karte smjer Klinča Sela, smještaj i restoran), Ulica Karla Vodopića 
7, Donja Zdenčina, tel. 01 6289 096, mob. 091 513 1748. 

Kravarsko - Ključić Brdo - Kozjača - Strezojevo - Donji Hruševec 
Preuzmite kartu 


Rutu započnite u 1 Kravarskom na parkiralištu u neposrednoj blizini župne crkve Uzvišenja Svetog Križa. 
Središte mjesta je dobra polazna točka zbog lakog cestovnog pristupa, nekoliko trgovina i ugostiteljskih 
objekata. Vožnju započnite u smjeru juga po nešto prometnijoj cesti Kravarsko - Pokupsko. Obratite 
pozornost na sigurnost u prometu. 

Nakon kraće nizbrdice i uzbrdice na 900 m od početka rute na raskrižju 2 , pratite putokaze i skrenite desno 
s glavne ceste za Novo Brdo i Kozjaču. Počinje nizbrdica prvog stupnja. Na Y raskrižju kod ploče u 
Lovrićima 3 skrenite desno za Žitkovčicu. Slijedi još jedna nizbrdica, mostić preko potoka Curek i 
konstantan, strmiji uspon do naselja Žitkovčica smještenog na hrptu brijega. Na 3,6 km od početka rute, na 
raskrižju kod raspela s lijeve strane ceste, nastavite ravno po makadamskoj cesti. Stalno držite 
makadamsku cestu ravno naprijed i zanemarite odvojke ceste desno od vas. 

Na 4,5 km od početka rute vozite se uz vinograde, a desno od vas je vidik na crkvu u središtu Kravarskog. 
Na Y raskrižju na oko 5 km od početka rute nastavite ravno makadamom, oprez na makadamskoj nizbrdici. 
Zanemarite desni odvojak jer ne vodi nikamo. Uskoro ćete po izlasku iz šume imati lijepe vidike na kraj, a 
za 200 m izlazite s makadama na asfalt i ulazite u zaselak Grđani. Nastavite po manjoj nizbrdici do mostića 
na cesti, a potom po uzbrdici 1. stupnja do točke 4 . Na 7. km od početka rute je raskrižje s cestom koja 
prilazi desno iz Ključić Brda. 

Ukoliko biste skrenuli desno do Ključić Brda i spustili se cestom prema Velikoj Buni s lijeve strane uz cestu 
biste ugledali odvojak za ribnjake Grdan. Naša ruta ovdje, kod točke 4 skreće lijevo uz raspelo još 200 m 
do izletišta - restorana Ključić Brdo. Predlažemo kratki odmor i okrijepu u ugodnom ambijentu prostranih 
livada uokolo izletišta ili na terasi restorana. Mali ZOO domaćih životinja zasigurno će biti interesantan 
djeci, a tu je i umjetna stijena za penjanje prikladna za djecu. 

Kada odmorni nastavite vožnju, na svega 300 m od izletišta - restorana ponovo dolazite na makadamsku 
cestu, a još 500 m dalje početi ćete uspon po strmoj, makadamskoj uzbrdici prilično nezahvalnoj za vožnju, 
stoga uprite najviše što možete ili naprosto siđite s bicikla i uživajte u vidicima lijevo od vas na vinograde i 
tradicionalne klopotce za plašenje ptica. 

Na vrhu uzbrdice desno je lijepi pogled sve do Zagreba, a ruta na raskrižju nastavlja lijevo po makadamu i 
spušta se u dužini od oko 700 m uz lijepo uređene vikendice, potom skreće desno uz raspelo sve do ulice 
Rasteg i točke 5 gdje ponovo izlazite na asfaltiranu cestu Šiljakovina - Kozjača. Raskrižje je prilično 
nepregledno, stoga je potreban oprez pri uključivanju u promet. Ovdje skrenite lijevo uzbrdo u smjeru 
Kozjače. 

Odavde je glavnom cestom oko 1,5 km do Kozjače, proći ćete pored dva raspela uz cestu, nigdje ne 
skrećite na makadam već vozite ravno po asfaltu do kapele Sv. Mihovila sagrađene 1965. g. na raskrižju u 
Kozjači 6 . 




Na raskrižju Kozjačke ceste uz kapelu skrenite desno. U Kozjači je i jedna gostionica pogodna za odmor. 
Ubrzo nakon skretanja na 11. km od početka rute počinje makadamska cesta, a 500 m dalje nakon kraćeg 
uspona s lijeve strane je mali vidikovac pored vikendice nazvane “Vila trešnjin cvijet”. 

Nastavite ravno po makadamu i na 11,7. km skrenite, desno strmo gore (betoniranim pristupom) do 
najljepšeg vidikovca Vukomeričkih gorica - Kozjače. Vidokrug je fantastičan, sve do Petrove gore na jug i 
Zagreba i Medvednice na sjeverozapad. 

Uočite i toranj župne crkve u Dubrancu. Po povratku na makadamsku cestu prema Novom Brdu, potreban 
je poseban oprez da ne pogriješite skretanje desno za zaselak Nestiće i točku 7 . Ovo raskrižje dolazi 
nakon samo 500 m vožnje od najvišeg vrha Kozjače. Na spomenutom raskrižju skrenite desno, 
makadamska cesta se počinje lagano, a potom i strmije spuštati u Nestiće. 

Pogled na kapelu Sv. Ivana. Ruta jednim dijelom prolazi kroz šumu, no po izlasku iz šume vas ponovo 
očekuju pogledi na oranice i dolinu između Čakanca i Novog Brda. Na 13,4 km od početka rute izlazite na 
asfaltiranu cestu u Nestićima. Proći ćete kroz Nestiće i lagano se spustiti cestom do Y raskrižja, gdje cesta 
ravno nastavlja za Čakanec, a ruta skreće lijevo prema Gornjem Hruševcu. Prelazite most na cesti. 

Pripremite se za jednu jaču, oko 1 km dugačku uzbrdicu. Na točki 8 s desne strane prilazi makadamska 
cesta. Putokazna ploča ovdje pokazuje desno za Opatiju, vi nastavite samo ravno asfaltiranom cestom 
prema Gornjem Hruševcu. Nigdje ne skrećete na makadame, kojih ima i s lijeve i s desne strane, vozite 
samo ravno do točke 9 na 16,2 km rute i raskrižja s glavnom cestom Kravarsko - Opatija - Pokupsko. Kod 
raspela u raskrižju oprezno prijeđite glavnu cestu i odmah skrenite lijevo s glavne ceste za zaselak 
Godinići. Samo 800 m dalje nakon Godinića na Y raskrižju, gdje desno cesta vodi u zaselak Kostadini, 
nastavite rutom ravno po makadamskoj cesti. 

U ovom dijelu rute prolazite jako lijepim i pitomim krajolicima, idealnim za biking. Nigdje ne skrećete, samo 
vozite ravno prema točki Kalište na karti. Oko 700 m prije točke 10 je jedan jače oštećen dio kolnog puta, 
gdje bi moglo biti puno blata u vrijeme kiše. 

Ovaj dio je neugodan za vožnju, jako je neravan i grub, potrebno je dobro držati volan i upravljati biciklom. 
Na raskrižju kod točke 10 na 19,5 km od početka rute skrenite desno. Lijevo biste vrlo brzo izašli na 
asfaltiranu cestu Kravarsko - Hotnja. Makadam se lagano spušta, potreban je oprez radi svježe nasutog 
šljunka na cesti. Nakon 1 km vožnje ponovo počinje asfaltirana cesta kroz zaselke Vranošići, Šaše, Škrbini 
i Jelekovci. Svi ovi zaselci spadaju pod veće naselje Strezojevo. Na ovom dijelu ceste počinje duži spust, 
potreban je oprez jer se ulazi u zaselak Vranošići. 

Lijevo od ceste su dva umjetna jezera, pejzaži su zaista idilični. Vijugave cestice i livade prepune šarenog, 
poljskog cvijeća. Zimi pak, valoviti brežuljci prekriveni snijegom ispresjecani vijugavim cesticama. Dobro 
očuvane drvene kuće odišu toplinom prošlih vremena. Na 21,5 km od početka rute počinje jača, ali kraća 
uzbrdica do raspela s desne strane ceste. Na tom raskrižju nastavite lijevo po asfaltu. Zastanite i okrenite 
se. 

Pogled na vijugavu cesticu i umjetna jezera, te raštrkane zaselke, s ovog mjesta je zaista fantastičan. 
Nastavite pratiti vijugavu, asfaltiranu cesticu, ali budite oprezni jer ima par strmijih, a zavojitih nizbrdica i 
uzbrdica. U zaselku Škrbini spajaju se nakratko zelena i crvena ruta na karti 8. Na tom raskrižju kod točke 
11 skrenite lijevo i nastavite po asfaltiranoj cestici. 



Slijedi nizbrdica, pa jača uzbrdica do zaselka Jelekovci, a potom još malo uspona do točke 12 i izlazak na 
raskrižje s glavnom cestom na kojem skrenite lijevo prema Donjem Hruševcu. Kod točke 13 biste mogli i 
ravno cestom prema Donjem Hruševcu i dalje za Kravarsko, no da bismo vam pokazali još malo idile i 
ljepote Vukomeričkih gorica i kravarskog i pokupskog krajolika, vodimo vas kroz zaselke Donjeg Hruševca. 
Na raskrižju na 24. km od početka rute skrenite desno za Gromiće i Donje Selo. 

Slijedi dugačka nizbrdica, nagrada za sve strme uspone koje ste do sada odvozili. Prestanite vrtiti pedale, 
prepustite se nizbrdici i uživajte u krajoliku i vidicima. Lijevo uočite bijelu kapelu Sv. Ivana Krstitelja na 
brijegu preko puta, uz nju ćete kasnije proći. Na raskrižju kod točke 14, koja dolazi odmah nakon jače 
nizbrdice, malo usporite jer ćete prije spusta u Donje Selo morati skoro polukružno skrenuti lijevo prema 
Bradićima. 

Nakon raskrižja počinje strmija nizbrdica, pa prelazak mostića i još jedna strmija uzbrdica u idiličnom 
krajoliku. Na vrhu strmijeg uspona, na raskrižju gdje se cesta desno odvaja za Bradiće, skrenite lijevo 
prema Brijegu. Proći ćete uz nogometno igralište, s desne strane ceste, i započeti konstantniji uspon sve 
do Donjeg Hruševca i raskrižja s glavnom cestom kod točke 15. Usput ćete na usponu proći desno uz 
groblje i lijevo poviše groblja uz kapelu Sv. Ivana Krstitelja u Brijegu. Uz kapelu su klupice, stoga ukoliko ste 
se umorili predahnite i još jednom pogledajte krajolik. Odavde nastavite desno uzbrdo glavnom cestom 
prema točki 15. Na raskrižju s trgovinom s desne strane ceste i lijepo uređenim društvenim domom na 
brežuljku s lijeve strane ceste, ponovo skrenite desno i evo vas na glavnoj cesti za Kravarsko. Na točki 15 
skrenite desno prema Kravarskom, do kojeg dolazite nakon još nekih 6 valovitih kilometara vožnje. Ruta je 
bila kratka, ali kondicijski jaka s puno uspona. Svakako dobar trening i priprema za neki novi izlet po 
idiličnom krajoliku šireg velikogoričkog područja. 

Tehnički opis rute 

1. Početak rute na parkralištu u središtu općine Kravarsko pored župne crkve Uzvišenja Svetog Križa. 

2. Na raskrižju pratite putokazne oznake prema Novom Brdu i Kozjači. Skrenite desno s glavne ceste. 

3. Na Y raskrižju kod ploče u Lovrićima skrenite desno za Žitkovčicu. 

4. Na kraju uspona izlazite na raskrižje s cestom kroz Ključić Brdo. Skrenite lijevo prema restoran- 
izletištu Ključić Brdo. 

5. Prestanak makadama, početak asfalta. Izlazak na glavnu cestu Šiljakovina - Kozjača kroz ulicu 
Rasteg. Potreban je oprez jer je raskrižje nepregledno. Skrenite lijevo uzbrdo. 

6. Na raskrižju kod Kozjačke ceste skrenite desno na makadam uz kapelu Sv. Mihovila u Kozjači i 
spomenik NOB-i. 

7. Na raskrižju dvije makadamske ceste na oko 12 km od početka rute skrenite desno na odvojak za 
zaselak Nestići. Makadamski odvojak desno nastavlja lagano nizbrdo. 

8. Na raskrižju asfaltirane i makadamske ceste gdje je putokazna oznaka za Opatiju i raspelo, nastavite 
ravno asfaltiranom cestom. 

9. Oprez! Izlazak na glavnu cestu Kravarsko - Pokupsko kraj raspela. Prijeđite cestu i odmah skrenite 
lijevo s ceste za zaselak Godinići. 

10. Na oko 19,5 km od početka rute na raskrižju makadamskih cesta u šumi pored kote 227 m, skrenite 
desno na makadamsku cestu koja se ubrzo počinje lagano spuštati u smjeru zaselaka Vranošići i 
Šaše. 

11. Na 22,8 km od početka rute je raskrižje u Strezojevu, zaselak Škrbini. Ovdje se sijeku zelena i crvena 
biciklistička ruta. Slijedite zelenu rutu i nastavite asfaltom lijevo prema Jelekovcima. 

12. Na 23,9 km od početka rute je raskrižje s glavnom cestom Donji Hruševec - Hotnja - Pokupsko, 
skrenite lijevo u smjeru Donjeg Hruševca. 


13. Na Y raskrižju na 24,7 km od početka rute skrenite desno s glavne ceste za Gromiće i Donje Selo. 

14. Na Y raskrižju neposredno prije Donjeg Sela, nakon 2,3 km duge nizbrdice potrebno je usporiti i 
naglo skrenuti polukružno lijevo prema Bradićima. 

15. Raskrižje s glavnom cestom Hotnja - Donji Hruševec - Kravarsko, skrenite desno u smjeru 
Kravarskog. 

Kulturno-povijesne, etnološke i prirodne vrijednosti 

• Crkva Uzvišenja Svetog Križa, Kravarsko - prva barokna crkva građena je u 17. st., u drugoj polovini 
19. st. cjelovito je obnovljena u historicističkom stilu (neoromanika/ neorenesansa). Historicistički 
elementi u potpunosti su se izgubili u obnovi 1960./70.-ih. U 2. svjetskom ratu je crkva srušena te je 
obnovljena 1959. g. Velika proštenja ovdje su Bijela Nedjelja - nedjelja poslije Uskrsa i Križevo 14. 
rujna. Župni ured Kravarsko, Kravarsko 23, župnik Ljubomir Vuković, tel. 01 6237 337, g. Mirko mob. 
091 5606 938 ključ od crkve. 

• Kapela Sv. Ivana Krstitelja, Donji Hruševec - nova betonska kapela umjesto nekadašnje drvene 
ljepotice. 

Servisne informacije 

• Općina Kravarsko, Trg Stjepana Radića 1, tel. 01 6237 022, 6237 044. 

• Ambulanta Kravarsko, Trg Stjepana Radića bb, tel. 01 6237 727, pon. i sri. 13-19 h, uto., čet. i pet. 
7-13 h. 

• Trgovina Konzum, Trg Stjepana Radića 15, tel. 01 6221 301, radni dan i sub. 7-21, ned. 8-13 h. 

• Pošta, Trg Stjepana Radića 1, tel. 01 6237 350, radni dan 7-14 h. 

• Buffet Kravarsko, Trg Stjepana Radića 14, tel. 01 6237 483, svaki dan 7-23 h. 


Karta 8 — Crvena ruta 

Pokupsko- Gladovec Pokupski- Strezojevo- Hotnja- Pokupsko 
Preuzmite kartu 


Pokupsko je oduvijek bilo središte srednjeg Pokuplja, a ime je dobilo po rijeci Kupi na kojoj leži. Danas 
općinu Pokupsko sačinjava trinaest naseljenih mjesta smještenih u prekrasnoj prirodi pitomog pokupskog 
kraja. Život u Pokupskom teče dalje, baš kao i najbliža prirodna susjeda rijeka Kupa. 

Rutu započnite u središtu Pokupskog 1 na parkiralištu nedaleko župne crkve Uznesenja Blažene Djevice 
Marije koja dominira pejzažom. U centru je uređen manji park sa spomenikom žrtvama Domovinskog rata. 
Pokupsko je odlično mjesto za početak rute jer je dobro cestovno povezano, a i stoga što je ovdje sve 
smješteno blizu: samoposluga, benzinska stanica, ambulanta, autobusna stanica i nekoliko ugostiteljskih 
objekata. 

Kružna ruta kreće Ulicom Juraja Branjuga i spušta se prema Kupi. Desno su zgrade Šumarije i 
Veterinarske stanice, a lijevo lijepo uređena osnovna škola s cvijećem na svakom prozoru. Na prvom 
raskrižju s raspelom je i gostionica Contingo, ovdje skrenite lijevo u smjeru vikend naselja i Siska. Nasuti 
put ravno vodi do Kupe, a cesta desno vodi u Auguštanovec gdje je jedna manja drvena kapela Sv. Ilije. 
Nije označeno kao skretanje s rute, no to je nekih 6 km od spomenutog raskrižja. Na 1.3 km od Pokupskog 
na Y raskrižju 2 skrenite lijevo uzbrdo na makadamsku cestu i nastavite prema Gladovcu Pokupskom. 

Prolazite kroz vikend naselje Sunčani brijeg i Hrtić. Vozite se hrptom s lijepim vidicima na kraj i okolne 
zaselke. Izazite na najvišu točku brijega kod Antolovića odakle se pružaju divni pogledi na okolne livade, 
brežuljke i rijeku Kupu. 

Kapela Presvetog TrojstvaNakon livada ulazite u šumu i na 3.2 km nailazite na Y raskrižje (na raskrižju se 
nalazi mali borik) 3 , skrenite lijevo nizbrdo. Oprez pri spuštanju jer je neravnim kamenjem iz Kupe nasuta 
makadamska nizbrdica. Uskoro započinje asfalt, a nakon spusta nailazite i na mostić i još jedno raskrižje 
na kojem skrenite lijevo uzbrdo i nastavite prema Gladovcu Pokupskom. Uprite jer ovo je konstantna, jača 
uzbrdica. 

U živopisnom selu Gladovec Pokupski 4 na T raskrižju skrenite desno. Samo nekoliko stotina metara dalje 
desno uz cestu prolazite pokraj drvene kapele Presvetog Trojstva. Kapela je na maloj uzvisini dijelom 
zaklonjena krošnjama drveća, no idealno je mjesto za odmor s klupicama i vidikovcem na pokupski kraj. 
Nakon odmora nastavite dalje širokim makadamom prema Strezojevu. 

Vozite se područjem Gladovske gore. Na 6.1 km od početka rute nailazite na Y raskrižje u šumi 5 na kojem 
skrenite lijevo. Nastavite pratiti široki makadam i držite lijevu stranu. Ubrzo dolazite do zaselka Škrbini. Kod 
kućnoga broja 40 skrenite desno, prijeđite mostić, odmah je kraći makadamski uspon i ulazak u selo 
Strezojevo. 

Na raskrižju 6 u Strezojevu - zaselak Škrbini skrenite desno i dalje nastavite asfaltiranom užom cesticom s 
nekoliko zavojitih nizbrdica i uzbrdica. Prije ulaska u zaselak Jelekovci još je jedan jači uspon. Kroz 
Jelekovce se uspinjete do raskrižja 7 s glavnom, slabije prometnom, cestom Donji Hruševec- Hotnja - 




Pokupsko, prikladnom za vožnju biciklom. Na raskrižju skrenite desno. Na 11.2 km od početka rute dolazite 
na T raskrižje 8 gdje skrenite desno i nastavite dalje asfaltom lagano nizbrdo prema Hotnji. 

Livade uz biciklističku rutuUskoro dolazite u Hotnju, ovdje je trgovina i caffe bar. Prolazite pokraj zidane 
kapele Svetog Duha. Vidici s brežuljkaste Hotnje na pitome livade, pašnjake, šume i vinograde, raštrkane 
zaselke, to je pejzaž koji uistinu odmara. Ovo je i pejzaž koji inspirira. U njemu je nadahnuće pronalazio i 
Matko Peić u “Skitnjama”, a puno je o ovom kraju u romanima “Breza” i “Svoga tela gospodar” pisao i 
Slavko Kolar. 

Nakon kraćeg, ali konstantnijeg uspona dolazite na Y raskrižje 9 . Na 15. km od početka rute nastavite 
ravno nizbrdo. Ovdje započinje makadamska cesta koja se spušta prema rijeci Kupi. Nakon prolaska kroz 
Antoloviće i Hrtić s lijeve strane se sve više i više približavate obali rijeke Kupe. Prelazite dva mostića i na 
18. km dolazite ponovo na raskrižje 2 gdje vam cesta koja nastavlja ravno daje mogućnost skretanja s rute 
prema Auguštanovcu i drvenoj kapeli. Ukoliko ste odlučili nazad do središta Pokupskog, skrenite desno 
lagano uzbrdo ili na samom raskrižju odmorite u ugodnoj hladovini na terasi gostionice. 

Tehnički opis rute 

1. Početak rute na parkiralištu nedaleko župne crkve Uznesenja Blažene Djevice Marije. 

2. Y raskrižje na kojem skrenite lijevo uzbrdo na makadam. Makadam vodi kroz vikend naselja Sunčani 
brijeg i Hrtić. 

3. Y raskrižje u šumi na kojem skrenite lijevo nizbrdo. Na raskrižju se nalazi mali borik. 

4. T raskrižje na kraju uspona na kojem skrenite desno u smjeru drvene kapele Presvetog Trojstva. 

5. Y raskrižje u šumi na kojem skrenite lijevo i pratite široki makadam prema Strezojevu. 

6. T raskrižje na kojem skrenite desno. Na raskrižju započinje asfalt i završava jači uspon. 

7. Oprez! Izlazite na glavnu cestu. Na raskrižju skrenite desno. 

8. T raskrižje na kojem skrenite desno i nastavite asfaltom. Ravno je makadamska cesta. 

9. Y raskrižje na kojem nastavite ravno nizbrdo. Počinje makadam. 

Kulturno-povijesne, etnološke i prirodne vrijednosti 

• Crkva Uznesenja Blažene Djevice Marije, Pokupsko - barokna crkva prvobitno posvećena Sv. 
Ladislavu građena od 1736. do 1739. g. Po biskupu Jurju Branjugu, donatoru ove crkve, posvećena 
je 1746. g. Okružena je cinkturom - zidom od kamena sa četiri okrugle kule i nišana s puškarnicama. 
Sa svojom lijepom unutrašnjošću i cinkturom pripadala je u red najkvalitetnijih građevina u sjevernoj 
Hrvatskoj. Crkva je uništena 1991. u Domovinskom ratu. Prekrasne freske, orgulje i zvona uništeni 
su u cjelosti, a evakuiran je najveći dio vrijednog baroknog inventara. Crkvom je dominirao glavni 
oltar s nekoliko niša, s kipom Sv. Ladislava i njegovih dviju pratilja u glavnoj niši i četiri popularna 
sveca - vojnika, u oklopima i čizmama rimskih legionara sa šljemovima ukrašenim perjanicama na 
glavi, u ostalim nišama: Sv. Donat s vinovom lozom, Sv. Juraj kopljem probada zmaja, Sv. Martin 
raspolovljuje ogrtač da bi zaogrnuo prosjaka i Sv. Florijan koji gasi požar na kući. Sv. Ladislav je 
utjelovljenje srednjevjekovnog ideala viteštva, sa štitom i bojnom sjekirom, a ova je crkva posvećena 
njemu vjerojatno baš iz razloga što je od davnine u obrani ovog kraja. Ispred crkve su ostaci 
djelomično rastaljenih crkvenih zvona stradalih u požaru također u ratu 1991. g. Crkva je kompletno 
obnovljena izvana, a obnova interijera je u tijeku. Župni ured Pokupsko, tel. 01 6266 046, župnik 
Stjepan Račić. 

• Drvena kapela Sv. Ilije, Auguštanovec - sagrađena u 1 9.1 20. stoljeću, smještena je u naselju, a 
osvaja svojom jednostavnom ljepotom. Ključ od kapele, uz najavu: Nikola Crnolatec, mob. 098 687 
668 . 


• Drvena kapela Presvetog Trojstva, Gladovec Pokupski - podignuta je 1847. g. na brijegu izvan 
naselja. Najstariji dio inventara je ovalna slika Svih Svetih i mali bočni oltar. U kapeli se isto tako 
nalazi i vrlo zanimljiva i vrijedna slika posvećena Sv. Ivanu Nepomuku, zavjetna slika iz 1743. g., 
prikaz bitke s Turcima u krajoliku kroz koji protječe rijeka ispred utvrđenog grada. Na slici je i 
darovatelj prikazan na konju u jeku bitke. Druga oprema interijera crkve je iz razdoblja rokokoa, 
vjerojatno djelomično prenesena iz izgorjele crkve Sv. Trojstva u Slatini. Okoliš opremljen klupicama 
pogodan je za odmor, istovremeno i lijep vidikovac. Ključ od kapele uz najavu: Slavica Zaluški, 
Gladovec Pokupski 9, tel. 01 6266 428 

• Kapela Sv. Tri Kralja, Roženica (nije uz rutu, ali vrijedi je spomenuti) - naime do 1973. g. bila je 
drvena kapela, spominje se još 1740. g. Današnja zidana kapela ima izrezbareni oltar, okvire za 
slike, luster i ispovjedaonicu umjetnički dar Josipa Markuza. Iz stare je kapele prenesen kip Sv. Jurja 
s lijeve strane glavnog oltara. 

Servisne informacije 

• Općina Pokupsko, Pokupsko bb, tel. 01 6266 113, tel./fax. 01 6266 250. 

• Ambulanta Pokupsko, Pokupsko bb, tel. 01 6266 144, radno vrijeme: parne dane ujutro 7-14 h, 
neparne 13:30-20 h. 

• Benzinska stanica INA, Pokupsko bb, tel. 01 6266 399, radno vrijeme: 7-19 h osim vikendom i 
praznikom. 

• Pošta Pokupsko, Pokupsko bb, tel. 01 6266 143, radni dan 7-14 h. 

• Bankomat - najbliži u općini Pisarovina. 

• Trgovina Pokupčanka, Pokupsko 27a, 01 6260 795, radnim danom i sub. 7-19 h, ned. i praznicima 
8-13 h. 

• Bistro Pokupčanka, Pokupsko 27a, 01 6260 796, radnim danom 7-11, ned. i praznicima 8-23 h. 

• Buffet Pokupski biser, Pokupsko 15, tel. 01 6266 036. 

• Bistro Contingo, Pokupsko 75, tel. 01 6266 316. 


